Никола Русев Ексѐров е български журналист и състезател по водна топка.

Биография 
Роден е на 11 януари 1942 г. в София. Брат е на физикохимичката акад. Дочи Ексерова. Завършва журналистика в Софийския университет. От 1966 до 1971 г. работи като спортен редактор във вестник "Народна младеж". През 1971 – 1992 г. е спортен коментатор в Българска телевизия. В 1992 г. работи като футболен редактор във вестник "Старт", а от 1996 до 1999 г. е пресаташе на Българския футболен съюз.

Умира на 15 октомври 1999 г. в София.

В Българската телевизия коментира 425 футболни срещи от европейски и световни първенства и състезания от Олимпийски игри. През 1990 г. издава книгата "Благой Благоев".

Източници 

Български журналисти
Български ватерполисти
Възпитаници на Софийския университет
Родени в София
Починали в София